Հասարակության վստահությունը կորցրած ՀՀԿ-ն հույս ունի իր որոշ ներկայացուցիչների ազդեցությունը բանեցնելով՝ ձայներ հավաքել. խոսքը ռեյտինգային թեկնածուների մասին է: Ասում են՝ ՀՀԿ խոսնակ, ԱԺ փոխնախագահ Էդուարդ Շարմազանովն, օրինակ, մտադիր է առաջադրվել Լոռու մարզն ընդգրկող ընտրատարածքում՝ ակնկալելով քվեներ հարազատ Ալավերդիից: Ըստ համացանցում շրջանառվող լուրերի՝ այս մարզում թեկնածություն են առաջադրելու նաև ՀՀԿ խմբակցության ղեկավար Վահրամ Բաղդասարյանը, Լոռու նախկին մարզպետ Արթուր Նալբանդյանը, Վանաձորի նախկին քաղաքապետ Սամվել Դարբինյանը, ՀՀԿ-ական նախկին պատգամավոր Հովհաննես Սահակյանը: